《寄金华节推表弟张克举》
明代·李聪

微雨初晴酒半醒，凄凉旧事不胜情。腰间带束黄金在，头上冠簪白雪盈。

飞梦有时临浙水，此生无复到神京。山林洗耳听消息，载道弦歌诵政声。

作者简介：李聪，字士达，号北山。顺德人。明宪宗成化二年（一四六六年）进士。授南京江西道监察御史，改嘉兴知府，升广西参政。明嘉靖《广东通志》卷六一有传。